MÄÄRUS								 26.05.2026 nr 9

Kaitseministri määruste muutmine		

Määrus kehtestatakse Kaitseliidu seaduse § 68 lõike 2 ning kaitseväeteenistuse seaduse § 54 lõike 5, § 80 lõike 8 ja § 110 lõike 2 alusel.

§ 1. Kaitseministri 11. detsembri 2012. aasta määruse nr 14 „Ajateenijale ja reservväelasele tagatava toitlustuse ulatus ja kord“ muutmine

Kaitseministri 11. detsembri 2012. aasta määruses nr 14 „Ajateenijale ja reservväelasele tagatava toitlustuse ulatus ja kord“ tehakse järgmised muudatused:

1) paragrahvi 1 lõikes 1 asendatakse arv „8,36“ arvuga „8,64“;

2) paragrahvi 2 tekst sõnastatakse järgmiselt:

„Lähtuvalt väljaspool väeosa paiknemise kohta läbiviidava sõjaväelise väljaõppe iseloomust ja toitlustamise korraldusest võib Riigi Kaitseinvesteeringute Keskuse peadirektor või tema volitatud isik suurendada kaitseväelase toitlustuse arvestuslikku suurust ööpäevas toitlustamisel väliköögist, kuivtoidupakkidega, valmistoidu või toitlustusteenuse sisse ostmise korral kuni 300 protsenti.“;

3) paragrahvis 3 ja § 5 lõikes 2 asendatakse sõnad „Kaitseväe juhataja või tema volitatud väeosa ülem“ sõnadega „Riigi Kaitseinvesteeringute Keskuse peadirektor või tema volitatud isik“;

4) määrust täiendatakse §-ga 31 järgmises sõnastuses:

„§ 31. Toiduraha maksmine kaitseväelasele

(1) Kui toitlustust ei ole taganud Kaitseväe või toitlustusteenuse osutaja, makstakse Kaitseväe juhataja või tema volitatud ülema otsusel välisriigis või väljaspool väeosa paiknemiskohta läbiviidaval sõjalisel väljaõppel osalevale kaitseväelasele käesoleva määruse §-des 2 ja 3 märgitud toitlustuse arvestuslikus ulatuses toiduraha välja enne sõjaväelise väljaõppe algust.

(2) Käesoleva paragrahvi lõikes 1 sätestatud juhul võib kaitseväelase ööpäevase toitlustuse arvestuslikku suurust suurendada kuni 500 protsenti.“;

5) paragrahvis 4 asendatakse sõnad „Kaitseväe juhataja või tema volitatud ülema“ sõnadega „Riigi Kaitseinvesteeringute Keskuse peadirektori või tema volitatud isiku“.

§ 2. Kaitseministri 3. jaanuari 2013. aasta määruse nr 2 „Tegevväelase toitlustuse tingimused, ulatus, kord ja maksumus“ muutmine

Kaitseministri 3. jaanuari 2013. aasta määruses nr 2 „Tegevväelase toitlustuse tingimused, ulatus, kord ja maksumus“ tehakse järgmised muudatused:

1) paragrahvis 2 asendatakse arv „8,36“ arvuga „8,64“;

2) paragrahvi 3 lõige 2 sõnastatakse järgmiselt:

„(2) Lähtuvalt väliõppuse iseloomust ja toitlustuse korraldusest võib tegevväelase ööpäevase toiduraha arvestuslikku suurust toitlustamisel väliköögist, kuivtoidupakkidega, valmistoidu või toitlustusteenuse sisse ostmise korral suurendada kuni 300 protsenti.“;

3) paragrahvi 4 lõikes 1 asendatakse sõnad „tagab Kaitsevägi rahvusvahelises sõjalises operatsioonis osalevale tegevväelasele tasuta toitlustuse“ sõnadega „tagatakse rahvusvahelises sõjalises operatsioonis osalevale tegevväelasele tasuta toitlustus“;

4) paragrahvi 7 lõikes 1 asendatakse sõnad „Kaitseväe juhataja või tema volitatud ülem“ sõnadega „Riigi Kaitseinvesteeringute Keskuse peadirektor või tema volitatud isik“.

§ 3. Kaitseministri 14. juuli 2015. aasta määruse nr 18 „Kaitseliidu liikmele ettenähtud toitlustuse tagamise tingimused, kord ja maksumus“ muutmine

Kaitseministri 14. juuli 2015. aasta määruses nr 18 „Kaitseliidu liikmele ettenähtud toitlustuse tagamise tingimused, kord ja maksumus“ tehakse järgmised muudatused:

1) paragrahvi 2 lõikes 1 asendatakse arv „8,36“ arvuga „8,64“;

2) paragrahvi 2 lõike 2 punkt 1 sõnastatakse järgmiselt:

„1) toitlustamisel väliköögist, kuivtoidupakkidega, valmistoidu või toitlustusteenuse sisse ostmise korral kuni 300 protsendi võrra;“;

3) paragrahvi 2 lõike 2 punktid 2 ja 3 tunnistatakse kehtetuks;

4) paragrahvi 2 lõige 3 tunnistatakse kehtetuks.

(allkirjastatud digitaalselt)
Hanno Pevkur
minister

(allkirjastatud digitaalselt)
Kaimo Kuusk
kantsler